b'\n_START_ARTICLE_\nHNK Dubrovnik 1919\n_START_SECTION_\nPovijest kluba\n_START_PARAGRAPH_\nKlub je osnovan 1922. godine pod imenom NK Jug. Stvoren je spajanjem klubova Olimpija i Balkan (oba kluba su osnovana 1919. godine). Prvi susret je odigran protiv kluba Grom iz Grude. 1928. je nogometna sekcija Juga uga\xc5\xa1ena, a \xc5\xa1portski rekviziti i dresovi su predani klubu Gra\xc4\x91anski. _NEWLINE__NEWLINE_Klub je obnovljen 1945. po zavr\xc5\xa1etku 2. svjetskog rata kao Jug u sklopu omladinskog \xc5\xa1portskog dru\xc5\xa1tva. Tijekom 1951. godine spaja se sa klubovima Borac i \xc5\xbdeljezni\xc4\x8dar (oba kluba su osnovana 1950. godine) i dobiva novo ime NK Dubrovnik. _NEWLINE__NEWLINE_Godine 1978. ponovo uzima prvotno ime NK Jug, a sljede\xc4\x87e godine se spaja sa drugim gradskim klubom, GO\xc5\xa0K-om. Klub se naziva GO\xc5\xa0K Jug. Pod tim imenom ulazi u onda\xc5\xa1nju jugoslavensku 2. saveznu ligu i ostaje u njoj desetak godina. _NEWLINE__NEWLINE_Osnutkom Hrvatske nogometne lige, klub postaje prvoliga\xc5\xa1, 19. velja\xc4\x8de 1992. mijenja ime u HNK Dubrovnik. Doma\xc4\x87e je utakmice zbog agresorskih napada igrao po Metkovi\xc4\x87u, Kor\xc4\x8duli, Zagrebu, Istri. Prva utakmica 1.HNL na Lapadu bila je 1. studenoga 1992. protiv Segeste koju su dobili 1:0 golom Jure Ere\xc5\xa1a. Za Dubrovnik su igrali Bo\xc5\xbeidar Butigan, Milan Petrovi\xc4\x87, Nik\xc5\xa1a Skokandi\xc4\x87, Mirsad Kurtovi\xc4\x87, Damir Borovac, Antonio Bagoje, Igor Musa, Ivica Klari\xc4\x87, Mirsad Dilberovi\xc4\x87, Jak\xc5\xa1a Koli\xc4\x87 i Jure Ere\xc5\xa1. _NEWLINE__NEWLINE_1997. godine se opet osamostaljuje GO\xc5\xa0k, pod nazivom GO\xc5\xa0K 1919. _NEWLINE__NEWLINE_Kasnije, klub tone sve dublje u te\xc5\xa1ku krizu, te otad igra u 1. \xc5\xbdNL Dubrova\xc4\x8dko-neretvanskoj i 2. \xc5\xbdNL Dubrova\xc4\x8dko-neretvanskoj. _NEWLINE__NEWLINE_2004. godine klub progla\xc5\xa1ave ste\xc4\x8daj, te se reformira pod imenom HNK Dubrovnik 1919. _NEWLINE__NEWLINE_2015. su Dubrovnik 1919 i GO\xc5\xa0K spojili seniorske mom\xc4\x8dadi i nastupili u 1. \xc5\xbdNL , a 2016. su se organizacijski ujedinili u novi klub - GO\xc5\xa0K - Dubrovnik 1919.\n_START_SECTION_\nNastupi u HNL-u\n_START_PARAGRAPH_\nHNK Dubrovnik se 3 sezone natjecao u 1. HNL: _NEWLINE__NEWLINE_1992. - 11. mjesto _NEWLINE__NEWLINE_1992./93. - 14. mjesto _NEWLINE__NEWLINE_1993./94. - 16. mjesto\n_START_SECTION_\nStadion\n_START_PARAGRAPH_\nHNK Dubrovnik 1919 je svoje utakmice igrao na starom gradskom stadionu Lapad.'